CELEX: 32015D1131
Language: bg
Date: 2015-07-10 00:00:00
Title: Решение за изпълнение (ЕС) 2015/1131 на Комисията от 10 юли 2015 година за изменение на Решение за изпълнение 2013/505/ЕС за разрешаване на временна мярка, предприета от Френската република в съответствие с член 129 от Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH), за ограничаване на използването на амониеви соли в изолационни материали от целулозна вата (нотифицирано под номер С(2015) 4470) (Текст от значение за ЕИП)

11.7.2015   
            
            
               BG
            
            
               Официален вестник на Европейския съюз
            
            
               L 184/20
            
         РЕШЕНИЕ ЗА ИЗПЪЛНЕНИЕ (ЕС) 2015/1131 НА КОМИСИЯТА
   от 10 юли 2015 година
   за изменение на Решение за изпълнение 2013/505/ЕС за разрешаване на временна мярка, предприета от Френската република в съответствие с член 129 от Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH), за ограничаване на използването на амониеви соли в изолационни материали от целулозна вата
   
      
         (нотифицирано под номер С(2015) 4470)
      
   
   (само текстът на френски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално член 129, параграф 2 от него,
   като има предвид, че:
   
               (1)
            
            
               На 14 октомври 2013 г. Комисията прие Решение за изпълнение 2013/505/ЕС (2) („решението“) за разрешаване на временна мярка, предприета от Френската република в съответствие с член 129 от Регламент (ЕО) № 1907/2006, за ограничаване използването на амониеви соли в изолационни материали от целулозна вата.
            
         
               (2)
            
            
               Съгласно член 1, параграф 1 от решението временната мярка се разрешава за период от 21 месеца, започващ на 15 октомври 2013 г., който ще приключи на 14 юли 2015 г.
            
         
               (3)
            
            
               Срокът от 21 месеца е имал за цел да се осигури достатъчно време за приключване на процедурата за ограничаване, която съгласно член 129, параграф 3 от Регламент (ЕО) № 1907/2006 Френската република е била длъжна да започне чрез изпращане на Европейската агенция по химикалите на досие в съответствие с приложение XV към посочения регламент, в рамките на 3 месеца от приемането на решението. Решението предвижда изтичане на срока на разрешението преди изтичането на 21-месечния срок, ако процедурата по ограничаване бъде приключена по-рано.
            
         
               (4)
            
            
               Вследствие на непредвидени трудности, свързани с проверката за съответствие, извършена на досието в съответствие с член 69, параграф 4 от Регламент (ЕО) № 1907/2006, процедурата по ограничаване е забавена и вероятно няма да приключи преди пролетта на 2016 г.
            
         
               (5)
            
            
               Мотивите за разрешаване на временната мярка остават непроменени.
            
         
               (6)
            
            
               За да се избегне правната несигурност, която би могла да възникне в резултат от изтичането на разрешението на френската временна мярка преди приключването на процедурата по ограничаване, е необходимо да се удължи срокът, за който е разрешена временната мярка.
            
         
               (7)
            
            
               Настоящото решение е в съответствие със становището на Комитета по REACH,
            
         ПРИЕ НАСТОЯЩОТО РЕШЕНИЕ:
   Член 1
   В член 1, параграф 1 от Решение за изпълнение 2013/505/ЕС думите „21 месеца“ се заменят с думите „36 месеца“.
   Член 2
   Настоящото решение поражда действие от 13 юли 2015 г.
   Член 3
   Адресат на настоящото решение е Френската република.
   
      Съставено в Брюксел на 10 юли 2015 година.
      
         
            За Комисията
         
         Elżbieta BIEŃKOWSKA
         
            Член на Комисията
         
      
   
   
      (1)  ОВ L 396, 30.12.2006 г., стр. 1.
   
      (2)  Решение за изпълнение 2013/505/ЕС на Комисията от 14 октомври 2013 г. за разрешаване на временна мярка, предприета от Френската република в съответствие с член 129 от Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH), за ограничаване използването на амониеви соли в изолационни материали от целулозна вата (ОВ L 275, 16.10.2013 г., стр. 52).